b'\n_START_ARTICLE_\nSilvestr \xc8\x98cedrin\n_START_SECTION_\nVia\xc8\x9ba \xc8\x99i opera\n_START_PARAGRAPH_\nSilvestr \xc8\x98cedrin s-a n\xc4\x83scut la Sankt Petersburg \xc3\xaen familia faimosului sculptor Feodosii \xc8\x98cedrin, rector al Academiei Imperiale de Art\xc4\x83. Pictorul peisagist Semion \xc8\x98cedrin a fost unchiul s\xc4\x83u. \xc3\x8en 1800, Silvestr \xc8\x98cedrin a fost admis la Academiei Imperiale de Art\xc4\x83 din St. Petersburg, unde a studiat pictura peisagistic\xc4\x83. Printre profesori s-au aflat unchiul s\xc4\x83u, Semion \xc8\x98cedrin, Fiodor Alekseev, M.M. Ivanov \xc8\x99i Thomas de Thomon. \xc3\x8en 1811 a absolvit studiile, ob\xc8\x9bin\xc3\xa2nd mai multe premii printre care \xc8\x99i Marea Medalie de Aur pentru pictura sa Vedere din Insula Petrovski ceea ce a dus la ob\xc8\x9binerea unei burse de studii \xc3\xaen str\xc4\x83in\xc4\x83tate._NEWLINE_Silvestr a plecat \xc3\xaen Italia \xc3\xaen 1818, plecarea sa fiind \xc3\xaent\xc3\xa2rziat\xc4\x83 de R\xc4\x83zboaiele Napoleoniene. \xc3\x8en Italia, el a studiat picturile vechilor mae\xc8\x99tri din Roma; a mers la Napoli pentru a picta peisaje marine comandate de Marele Duce Mihail Pavlovici al Rusiei; apoi s-a \xc3\xaentors la Roma. Cea mai mare realizare a acelei perioade a fost Noua Rom\xc4\x83. Castelul Sant\'Angelo (1823). Tabloul a avut un succes at\xc3\xa2t de mare \xc3\xaenc\xc3\xa2t pictorul a trebuit s\xc4\x83 picteze 8-10 variante ale picturii, fiecare dintr-un unghi diferit \xc8\x99i cu detalii diferite. Dup\xc4\x83 finalizarea \xc3\xaen 1823 a perioadei \xc3\xaen care a primit burs\xc4\x83, el a hot\xc4\x83r\xc3\xa2t s\xc4\x83 r\xc4\x83m\xc3\xa2n\xc4\x83 \xc3\xaen str\xc4\x83in\xc4\x83tate ca pictor independent. \xc3\x8en 1825 el a finalizat pictura Lacul Albano care a fost un nou pas \xc3\xaen trecerea spre compozi\xc8\x9bia natural\xc4\x83. \xc3\x8en aceast\xc4\x83 pictur\xc4\x83 a relaxat grani\xc8\x9ba dintre subiect \xc8\x99i fundal, trec\xc3\xa2nd de la folosirea culorilor de baz\xc4\x83._NEWLINE_\xc8\x98cedrin a avut multe comenzi \xc8\x99i a devenit un artist binecunoscut \xc3\xaen Italia. El a locuit la Roma \xc8\x99i Napoli, lucr\xc3\xa2nd \xc3\xaen aer liber, desen\xc3\xa2nd golfuri \xc8\x99i st\xc3\xa2nci \xc8\x99i vederi ale or\xc4\x83\xc8\x99elelor \xc8\x99i a satelor de pescari. Unele dintre motivele sale favorite au fost tersale cu vi\xc8\x9b\xc4\x83 de vie cu vedere spre mare. El se referea la ele ca imagini ale "Paradisului de la amiaz\xc4\x83". La sf\xc3\xa2r\xc8\x99itul anilor 1820, \xc8\x98cedrin a \xc3\xaenceput s\xc4\x83 picteze nop\xc8\x9bi nelini\xc8\x99tite, peisaje aproape de co\xc8\x99mar, care puteau s\xc4\x83 fie inspirate din s\xc4\x83n\xc4\x83tatea sa aflat\xc4\x83 \xc3\xaen declin. El a murit la Sorrento \xc3\xaen 1830. \xc3\x8entr-un sens, lucr\xc4\x83rile lui \xc8\x98cedrin \xc3\xaencheie o \xc3\xaentreag\xc4\x83 perioad\xc4\x83 de dezvoltare a artei ruse \xc3\xaen \xc3\xaencep o nou\xc4\x83 perioad\xc4\x83 \xc3\xaen evolu\xc8\x9bia ei._NEWLINE_\xc8\x98cedrin a influen\xc8\x9bat nu doar arta rus\xc4\x83, ci \xc8\x99i arta italian\xc4\x83. El a fost unul dintre fondatorii a\xc8\x99a-numitei \xc8\x99coli Posillipo. Multe din lucr\xc4\x83rile sale se afl\xc4\x83 \xc3\xaen muzeele italiene, doar unele fiind aduse \xc3\xaen Rusia. Scrisorile lui \xc8\x98cedrin, pline de observa\xc8\x9bii artistice importante, au fost publicate \xc3\xaentr-un volum (Shchedrin Letters from Italy) \xc3\xaen 1932, care a fost reeditat \xc3\xaen 1978.'